CELEX: 32005R0932
Language: da
Date: 2005-06-08 00:00:00
Title: Europa-Parlamentets og Rådets forordning (EF) nr. 932/2005 af 8. juni 2005 om ændring af forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier for så vidt angår forlængelse af perioden med overgangsforanstaltninger (EØS-relevant tekst)

23.6.2005   
            
            
               DA
            
            
               Den Europæiske Unions Tidende
            
            
               L 163/1
            
         EUROPA-PARLAMENTETS OG RÅDETS FORORDNING (EF) Nr. 932/2005
   af 8. juni 2005
   om ændring af forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier for så vidt angår forlængelse af perioden med overgangsforanstaltninger
   (EØS-relevant tekst)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 152, stk. 4, litra b),
   under henvisning til forslag fra Kommissionen,
   efter høring af Det Europæiske Økonomiske og Sociale Udvalg,
   efter høring af Regionsudvalget,
   efter proceduren i traktatens artikel 251 (1), og
   ud fra følgende betragtninger:
   
               (1)
            
            
               Formålet med forordning (EF) nr. 999/2001 (2) er at skabe et enkelt retsgrundlag for al lovgivning vedrørende transmissible spongiforme encephalopatier (TSE) i Fællesskabet.
            
         
               (2)
            
            
               Ved Europa-Parlamentets og Rådets forordning (EF) nr. 1128/2003 af 16. juni 2003 om ændring af forordning (EF) nr. 999/2001 for så vidt angår forlængelse af perioden med overgangsforanstaltninger (3) blev den periode, hvor overgangsforanstaltningerne i henhold til forordning (EF) nr. 999/2001 skulle anvendes, forlænget indtil senest den 1. juli 2005.
            
         
               (3)
            
            
               For at sikre retssikkerhed ud over udløbsdatoen for de overgangsforanstaltninger, der er fastsat i forordning (EF) nr. 999/2001, og i afventning af revisionen af de varige foranstaltninger samt fastlæggelsen af en samlet TSE-strategi bør perioden med disse overgangsforanstaltninger forlænges yderligere indtil den 1. juli 2007.
            
         
               (4)
            
            
               Af hensyn til retssikkerheden og for at beskytte de økonomiske aktørers berettigede forventninger bør denne forordning i afventning af revisionen af substansbestemmelserne i forordning (EF) nr. 999/2001 træde i kraft den 1. juli 2005.
            
         
               (5)
            
            
               Forordning (EF) nr. 999/2001 bør ændres i overensstemmelse hermed —
            
         UDSTEDT FØLGENDE FORORDNING:
   Artikel 1
   Artikel 23, stk. 2, i forordning (EF) nr. 999/2001 affattes således:
   
      »Efter samme procedure vedtages der overgangsforanstaltninger gældende indtil senest den 1. juli 2007 med henblik på overgang fra den nugældende ordning til ordningen efter denne forordning.«
   
   Artikel 2
   Denne forordning træder i kraft den 1. juli 2005.
   Denne forordning er bindende i alle enkeltheder og gælder umiddelbart i hver medlemsstat.
   
      Udfærdiget i Strasbourg, den 8. juni 2005.
      
         
            På Europa-Parlamentets vegne
         
         J. P. BORRELL FONTELLES
         
            Formand
         
      
      
         
            På Rådets vegne
         
         N. SCHMIT
         
            Formand
         
      
   
   
      (1)  Europa-Parlamentets udtalelse af 10.5.2005 (endnu ikke offentliggjort i EUT) og Rådets afgørelse af 30.5.2005.
   
      (2)  EFT L 147 af 31.5.2001, s. 1. Senest ændret ved Kommissionens forordning (EF) nr. 260/2005 (EUT L 46 af 17.2.2005, s. 31).
   
      (3)  EUT L 160 af 28.6.2003, s. 1.